

*THEOT Zechariah in EMIP 1070/EMML 5595*

Ff. 82v–90v
For the book of Zechariah the following people were involved in creating drafts 1 through 3: Abenet Bedilu, Wondeson Eshetu, Hiwot Samuel, Nardos Worku, Abenezer Hussen, Daniel Alem; draft 4, Daniel Assefa; draft 5 Ralph Lee

*Nota Bene:* Images may be viewed at the British Library website at <https://w3id.org/vhmml/readingRoom/view/207340> (starting at image 88)

**(fol. 82v)**

**(col. 1)**

ዘካርያስ፡ ነቢይ። በካልዕ፡ ዓመተ፡ መንግሥቱ፡ ለዳርያስ፡ በ፰ን፡ ወርኅ፡ ኮነ፡ ቃለ፡ እግዚአብሔር። ኀበ፡ ዘካርያስ፡ ወልደ፡ በራክዩ፡ ወልደ፡ ሐደ፡ ነቢይ፡ እንዘ፡ ይብል፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ተመየጡ፡ ኀቤየ፡ እትመየጥ፡ ኀቤክሙ፡ ወኢትኩኑ፡ ከመ፡ አበዊክሙ፡ እለ፡ ገሠጽዎሙ፡ ነቢያት፡ ቀደምት፡ ወይቤልዎሙ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ተመየጡ፡ እምፍኖትክሙ፡ እኵይ፡ ወእምእከየ፡ ምግባሪክሙ፡ ወዓበዩ፡ አሚዖትየ፡ ይቤ፡ እግዚአብሔር፡ ዘኵሎ፡ ይመልክ፡ አይቴአ፡ አበዊክሙ፡ ወነቢያቲክሙ፡ ርእዱ፡ ስመ፡ ሀለው፡ ይእዜ፡ ወይእዜኒ፡ ተወከፉ፡ ቃልየ፡ ወሕግየ፡ ኵሎ፡ ዘአዘዝኩ፡ በመንፈስየ፡ ለአግ

(col. 2)

ብርትየ፡ ነቢያት፡ ቀደምት፡ እለ፡ ረከብዎሙ፡ ለአበዊክሙ፡ ወተአጥውዎሙ፡ ወይቤሉ፡ በከመ፡ ነበበ፡ እግዚአብሔ‹ር፡ ዘኵሎ፡ [በ]መልከ፡ ይ›ግበር፡ ላዕሌነ፡ በከመ፡ ፍናዊነ፡ ወበከመ፡ ጌጋይነ፡ ከማሁ፡ ይግበር፡ ለነ። **ክፍል፡** አመ፡ ፳ወ፬ለወርኃ፡ ሳባጥ፡ አመ፡ ፱፡ ለድመት፡ በካልዕ፡ ዓመተ፡ መንግሥቱ፡ ለዳርዮስ፡ ኮነ፡ ቃለ፡ እግዚአብሔር፡ ኀበ፡ ዘካርያስ፡ ወልደ፡ ብራክዩ፡ ወልደ፡ ሐዶ፡ ነቢይ፡ ወይቤ፡ ርኢኩ፡ በሌሊት፡ ብእሲ፡ ይፄዓን፡ ዲበ፡ ፈረሰ፡ ቀይሕ፡ ወይቀውም፡ ማዕከለ፡ ፪፡ አዕዋም፡ ዘ[ከዴሸ]ም፡ ዘበጽላሎተ፡ ወድኅሬሁ፡ አፍራሰ፡ ቀይሐን፡ ወጸሊማን፡ ወኵስኵሳን፡ ወፀዕደዋን፡ ወዕቤሎ፡ ምንትኑ፡ እሉ፡ እግዚኦ፡ ወይቤለኒ፡ መልአክ፡ ዘይትናገረኒ፡ አነ፡ እነግረከ፡ ‹ከመ፡ ምንት፡ ዝን›ቱ፡ ወተሰጠወኒ፡ ብእሲ፡ ዘይቀውም፡ ማዕከለ፡ ፪፡ አዕዋም፡ ዘአ[ዴሸ]ም፡ ማዕከለ፡ አድባር፡ ወይቤለኒ፡ እሉ፡ እሙንቱ፡ እለ፡ ፈነዎሙ፡ እግዚአብሔር፡ ይዑድዋ፡ ለምድር፡ ወተሰጥወ፡ መልአክ፡ እግዚአብሔር፡ ዘይቀውም፡ ማዕከለ፡ ፪፡ አዕዋም፡ ዘአ[ዴሸ]ም፡

(fol. 83r)

(col. 1)

ወይቤሎ፡ ያድነ፡ ኵላ፡ ምድረ፡ ወናሁ፡ ኵሉ፡ ምድር፡ ትነብር፡ ወተረምሞ። **ክፍል፡** ወተሰጥወ፡ መልአከ፡ እግዚአብሔር፡ ወይቤ፡ እግዚኦ፡ ዘኵሎ፡ ትመልክ፡ እስከ፡ ማዕዜኑ፡ ኢትሰሐላ፡ ለኢየሩሳሌም፡ ወለአኅጉረ፡ ይሁዳ፡ ዘአሰተትካ፡ እም፡ ዘ፸አም፡ ወተሰጥዎ፡ እግዚአብሔር፡ ለዝኵ፡ መልአክ፡ ዘኢትናገረኒ፡ ቃለ፡ ሠናየ፡ ወነገረ፡ ፍሥሐ። ወይቤለኒ፡ ዝኩ፡ መልአክ፡ ዘይትናገረኒ፡ ክላህ፡ ወበል፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ቀኒዓ። ቀናዕኩ፡ ላዕለ፡ ኢየሩሳሌም፡ ወላዕለ፡ ይሁዳ፡ ዓቢየ፡ ቅንዓተ፡ ወተማዕኩ፡ ‹ዓቢ[የ]፡ መዓተ፡ ላዕለ፡ አሕዛብ፡ › እለ፡ ተቃወሙ፡ ወሶበ፡ ‹አነ፡ ተማዕ›ኩ፡ ኅዳጠ፡ እሙንቱሰ፡ ወሰኩ፡ እኪተ፡ ለዲበ፡ እኪት፡ በእንተ፡ ዝንቱ፡ ከመዝ፡ ይቤ፡ እግዚአብሔር፡ እትመየጠ፡ ለኢየሩሳሌም፡ በምሕረተ፡ ወይትሐነጽ፡ ቤትየ፡ ይመልክ፡ ወዕሳረር፡ መሠረታ፡ ለኢየሩሳሌም። {..}፡ ወዓዲ፡ ይቤለኒ፡ ‹ዝኩ›፡ መልአክ፡ ዘይትናገረኒ፡ ክላህ፡ ወበል፡ ከመዝ፡ ይቤ፡ እግዚአብሔር፡ ዘኵሉ፡ ይመልክ፡

(col. 2)

ዓዲ፡ ትትከዓው፡ ሠናይት፡ ውስተ፡ አኅጉር፡ ወይ{.}ሠሀላ፡ እግዚአብሔር፡ ለጽዮን፡ ወዓዲ፡ የሐርያ፡ ለኢየሩሳሌም። **ክፍል፡** ወካዕበ፡ አንሣዕኩ፡ አዕይንትየ፡ ወርኢኩ፡ ፬፡ አቅርንተ፡ ወዕቤሎ፡ ለዝኩ፡ መልአክ፡ ዘይትናገረኒ፡ ምንትኑ፡ ዝንቱ፡ እግዚእየ፡ ወይቤለኒ፡ እሉ፡ አቅርንት፡ እለ፡ ይዘ‹ርውዎ›ሙ፡ ለይሁዳ፡ ወለእስራኤል፡ ወካዕበ፡ አራአየኒ፡ እግዚአብሔር፡ ፬ተ፡ ጸ‹[ራብ]›ተ፡ ወእቤሎ፡ ምንተ፡ ይግበሩ፡ መጽኡ፡ እሉ፡ ወይቤለኒ፡ ‹መጽኡ›፡ እስመ፡ ከፍዑ፡ እሉ፡ አቅርንት፡ እለ፡ ይዘርውዎ፡ ለይሁዳ፡ ወለእስራኤል፡ ወአልቦ፡ ‹ዘአንሥአ፡ ›ርእሶ፡ እምኔሆሙ፡ መጽኡ፡ ከመ፡ ያግብእዎሙ፡ ወውስተ፡ እደዊሆሙ፡ እሉ፡ እንከ፡ ፬፡ አቅርተ፡ አሕዛብ፡ እሙንቱ፡ እለ፡ አንሥኡ፡ ቀርኖሙ፡ ይዝርውዋ፡ **ምዕራፍ፡ ፪፡** ለምድረ፡ እግዚአብሔር፡ ወካዕበ፡ አንሣዕኩ፡ አእይንትየ፡ ወርኢኩ፡ ወነዋ፡ ብእሲ፡ ወውስተ፡ እዴሁ፡ ኃብለ፡ መስፈርት፡ ወእቤሎ፡ አይቴ፡ {.}፡ ተሐውር፡ አንተ፡ ወይቤለኒ፡ ከመ፡ እሰፍራ፡ ለኢየሩሳሌም፡ ወአዕ[.]ምር፡ ሚመጠን[.]ኑኃ፡ ወሚመጠን፡

(fol. 83v)

(col. 1)

ራኅበ፡ ወእንዘ፡ ይቀውም፡ ዝኩ፡ መልአክ፡ ዘይትናገረኒ፡ ወፅዓ፡ ካልዕ፡ መልአክ፡ ወተቀበሎ፡ ወይቤሎ፡ ሩፅ፡ ወበሎ፡ ለዝኩ፡ ወራዘ፡ ‹ይመስለክኑ›፡ ዘእንበለ፡ ፍራ‹[እ]›፡ ትነብር፡ ኢየሩሳሌም፡ እ‹ም›ብዙኅ፡ ሰብእ፡ ወእንስሳ፡ ዘማዕከላ፡ ወአነ፡ እከውና፡ ጥቅመ፡ እሳት፡ ዓውዳ፡ ይቤ፡ እግ**ክፍ፡** ዚአብሔር፡ ወእከውና፡ ክብራ፡ በማዕከለ፡ ጕዩ፡ ሕዝብየ፡ እምብሔረ፡ ሰሜን፡ [ይቤ፡ እግዚአብሔር]፡ እስመ፡ አም[፱ነፍ]ሳተ፡ ሰማይ፡ አስተጋብኦሙ፡ ይቤ፡ እግዚአብሔር፡ ውስተ፡ ጽዮን፡ ወይድኅኑ፡ እለ፡ ይነብሩ፡ ውስተ፡ ባቢሎን፡ እስመ፡ ከመዝ፡ ይቤ፡ እግዚአብሔር፡ ዘኵሉ፡ ይመልክ፡ ወተአምሩ፡ ከመ፡ ፈነወኒ፡ ‹እግዚአብሔር›ድኅረ፡ ስብሐቲሁ፡ ወኵሉ፡ ዘገሠስክሙ፡ ‹በእኩይ›፡ ይትገሰስ፡ ብንተ፡ አዕይንቲሁ፡ ወናሁ፡ አነ፡ አመጽእ፡ እዴየ፡ ላዕሌሆሙ፡ ወይከውኑ፡ ሐብልያ፡ ለእለ፡ ይትቀነዩ፡ ሎሙ፡ ወያአምሩ፡ ከመ፡ ፈነወኒ፡ እግዚአብሔር፡ ዘኵሎ፡ ይመልክ። **ክፍል፡** ተፈሥሒ፡ ወተሐሠዩ፡ ወለተ፡ ጽዮን፡ እስመ፡ አነ፡ እመጽእ፡ ወአኃድር፡ ማዕከሌኪ፡ ይቤ፡ እግዚአብሔር፡ ወይመጽኡ፡ ብዙኃን፡ አ

(col. 2)

ሕዛብ፡ ኀበ፡ እግዚአብሔር፡ ይእተ፡ አሚረ፡ ወይከውንዎ፡ ሕዝቦ፡ ወይነብሩ፡ ማዕከሌኪ፡ ወተአምሪ፡ ከመ፡ ፈነወ[.]ኒ፡ ኀቤኪ፡ እግዚአብሔር፡ ዝኵሎ፡ ይመልክ፡ ወያወርሶ፡ እግዚአብሔር፡ ለይሁዳ፡ መክፈልቶ፡ በምድር፡ ቀድሳት፡ ወዓዲ፡ የኃርያ፡ ‹እግዚአብሔር›፡ ለኢየሩሳሌም፡ ወይፈርህ፡ ኵሉ፡ ዘነፍስ፡ እምቅድመ፡ ገጹ፡ ለእግዚአብሔር፡ እስመ፡ ተንሥአ፡ እማኅደረ፡ መቅደሱ። **ምዕራ፡ ፫፡** ወአርአየንዮ፡ እግዚአብሔር፡ ለካህን፡ ዓቢይ፡ ይቀውም፡ ቅድመ፡ ገጹ፡ ለመልአከ፡ እግዚአብሔር፡ ወይቀውም፡ ሰይጣን፡ በየማኑ፡ ከመ፡ ያዕቅፎ፡ ወይቤሎ፡ መልአከ፡ ‹እግዚአብሔር›፡ ለሰይጣን፡ ለያኅሠርከ፡ እግዚአብሔር፡ ዘኃረያ፡ ለኢየሩሳሌም፡ ወናሁ፡ ዝንቱ፡ ከመ፡ ትንታገ፡ እሳት፡ ዘአውፅዕዎ፡ እምአፍ[ሐ]ም፡ ወዮ**ክፍል፡** ሴዕሰ፡ ይለብስ፡ አልባሰ፡ ፍሉሐ፡ ወይቀውም፡ ቅድመ፡ ገጹ፡ አዕትት፡ አልባሰ፡ ርሡኃ፡ እምላዕሌ‹[ከ]›ሁ፡ ወአልብሶ፡ ጶደሬ፡

(fol. 84r)

(col. 1)

ወደይ፡ ሶበነ፡ ዲበ፡ ርእሱ፡ ወእቤሎ፡ ናሁ፡ አእትትኩ፡ እምኔከ፡ ሐዘነከ፡ ወአልበስኵከ፡ ጶዴሬ፡ ወወደይኩ፡ ሶበነ፡ ንጹሐ፡ ዲበ፡ ርእሰከ፡ ወአልበስኵከ፡ አልባሰ፡ ወተንሥአ፡ ወቆመ፡ መልአከ፡ እግዚአብሔር፡ ወዓሰምዓ፡ ሎቱ፡ ለዮሴዕ፡ ወይቤሎ፡ ከመዝ፡ ይቤ፡ እግዚአብሔር፡ ዘኵሉ፡ ይመልክ፡ አመ፡ ሖርኩ፡ በፍኖትየ፡ ወዓቀብከ፡ ትእዛዝየ፡ ወሕግየ፡ አንተ፡ ትኰንን፡ ቤትየ፡ ወአመ፡ ዓቀብከ፡ ዓፀድየ፡ እኁበከ፡ ዘይከውነከ፡ በማዕከለ፡ ኵሎሙ፡ እለ፡ ይቀውሙ፡ እምድኅሬከ። **ክፍል፡** ሰማዕአንተ፡ ዮሴዕ፡ ወልደ፡ ዮሴዴቅ፡ ካህን፡ አቢይ፡ ወቢጽከ፡ እለ፡ ይነብሩ፡ ቅድመ፡ ገጽከ፡ እስመ፡ ሰብአ፡ ዓይን፡ እሙንቱ፡ ወናሁ፡ ‹አነ›፡ እመጽእ፡ ላዕለ፡ ገብርየ፡ ሠረቃዊ፡ ዕብነ፡ እንተ፡ ወሀብኩ፡ ቅድመ፡ ገጹ፡ ለዮሴዕ፡ በዲበ፡ አሐቲ፡ ዕብን፡ ፯፡ አእይንት፡ ናሁ፡ አነ፡ እከሪ፡ ግበ፡ ይቤ፡ እግዚአብሔር፡ ዘኵሎ፡ ይመልክ፡ ወእገሥሣ፡ ላዕለ፡ ኵሉ፡ ኃጢአታ፡ ለይእቲ፡ ምድር፡ በአሐቲ፡ ዕለት፡ ይእተ፡ አሚረ፡ ይቤ፡ እግዚአብሔር፡ ዘኵሎ፡ ይመልክ፡ ኵልክሙ፡ ፀውዑ፡ ቢጸክሙ፡

(col. 2)

ታሕተ፡ ‹ዓጸደ›፡ ወይንክሙ፡ ወታሕተ፡ በ**ምዕራፍ፡ ፬፡** ለሰክሙ፡ ወዓዲ፡ ተመይጠ፡ መልአክ፡ ዘይትናገረኒ፡ ወአንቅሐኒ፡ ከመ፡ ሶበ፡ ይነቅሕ፡ ሰብእ፡ እምንዋም፡ ወይቤለኒ፡ ምንተ፡ ትሬኢ፡ ወእቤ፡ አነ፡ ርኢኩ፡ ተቅዋመ፡ ማኅቶት፡ ዘኵለንታሃ፡ ወርቅ፡ ወማኅቶት፡ ዲቤሃ፡ ወ፯፡ ማኅትው፡ ላዕሌሃ፡ ወ፯፡ መሳውር፡ ዘያነብሩ፡ ዲቤሆሙ፡ ወ፪፡ አዕፁቀ፡ ዘይት፡ መልዕልቲሃ፡ አሐቲ፡ በየማነ፡ ተቅዋመ፡ ማኅቶት፡ ወአሐቲ፡ በፀጋማ፡ ወ‹አጥባተ፡ ዘይለውጣ፡ ወዘያስተነሥአ፡ መሳውረ፡ ዘወርቅ፡ ወእ›ምድኅረዝ፡ ተሰአልክዎ፡ ለዝኩ፡ መልአክ፡ ዘይትናገረኒ፡ እንዘ፡ እብል፡ {..}፡ ምንትኑ፡ ዝንቱ፡ እግዚእየ፡ ወይቤለኒ፡ ዝኩ፡ መልአክ፡ ዘይትናገረኒ፡ ኢተአምሪሁ፡ ከመ፡ ምንትኑ፡ ዝ{.}ንቱ፡ ወእቤሎ፡ አልቦ፡ እግዚእየ። ወይቤለኒ፡ ዝውእቱ፡ ቃለ፡ እግዚአብሔር፡ ዘይቤሉ፡ ለዘሩባቤል፡ አኮአ፡ በኃይል፡ ዓቢይ፡ ወአኮ፡ በጽንዕ፡ ዘእንበለ፡ መንፈስየ፡ ይቤ፡ እግዚአብሔር፡ ዘኵሎ፡ ይመልክ። ምንት‹ኑ፡ ዝን›ቱ፡ ቅድሜከ፡ ደብር፡ ዓቢይ፡ ዘታነክር፡ ወአመጽአ፡ ለእብነ፡ ርትዕ፡ ወእኢርያ፡ ወእሤንያ፡ ወአሞገሰ። **ክፍል፡** ወኮነ፡ ቃለ፡ እግዚአብሔር፡ ኀቤየ።

(fol. 84v)

(col. 1)

ወይቤለኒ፡ እደወ፡ ዘሩባቤል፡ ሠረራሁ፡ ለዝንቱ፡ ቤተ፡ ወእደዊሁ፡ ይፌጽማሁ፡ ወተአምር፡ [ስ]መ፡ እግዚአብሔር፡ ዘኵሎ፡ ይመልክ፡ ፈነወኒ፡ ኀቤከ፡ እስመ፡ ዘአስተሐቀር፡ ወይትፌሥሑ፡ ወይሬእይዋ፡ ለዕብነ፡ ናዕክ፡ ውስተ፡ እዴሁ፡ ለዘሩባቤል፡ እሙንቱ፡ ፯፡ አዕይንቲሁ፡ ለእግዚአብሔር፡ ውእቱ፡ ዘይኔጽር፡ ኵሎ፡ ምድረ፡ {..}፡ ወእቤሎ፡ ም{.}ንትኑ፡ እሙንቱ፡ እልክቱ፡ ፪፡ አዕፁቀ፡ ዘይት፡ ዘየማነ፡ ተቅዋመ፡ ማኅቶት፡ ወበፀማ፡ ወካዕበ፡ እቤሎ፡ ምንትኑ፡ ዕሉ፡ ፪፡ አዕፁቀ፡ ዘይተ፡ ዘውስተ፡ እዴሁ፡ ወ፪፡ እጥባት፡ ዘይሰውጣ፡ ወዘያስተናስኦ፡ መሰውረ፡ ዘወርቅ፡ ወይቤለኒ፡ ኢተአምርኑ፡ ከመ፡ ምንት፡ ውእቱ፡ ዝንቱ፡ ወእቤሎ፡ አልቦ፡ እግዚእየ፡ ወይቤለኒ፡ እሉኬ፡ [፪]፡ ደቂቀ፡ [ወ]ላት፡ እሙንቱ፡ እለ፡ ይቀውሙ፡ ቅድመ፡ እግዚእ፡ ኵሉ፡ ምድር፡ **ምዕ፡ ፭፡** ወካዕበ፡ ተመየጥኩ፡ ወርኢኩ፡ ማዕፀደ፡ ዘይሰርር፡ ወይቤለኒ፡ ምንት፡ ትሬኢ፡ ወዕቤሎ፡ ማዕፀደ፡ ዘይሰርር፡ ወኑኁ፡ ፩፡ በእመት፡ ወጽፍሑ፡ ዕሥር፡ በእመት፡ ወይቤለኒ፡ ዝ

(col. 2)

ንቱኬ፡ ዘየሐውር፡ ውስተ፡ ኵሎ፡ ገጸ፡ ምድር፡ ለኵሉ፡ ሠራቂ፡ ዝንቱ፡ ይትቤቀሎ፡ ወለኵሉ፡ ዘይምሕል፡ በሐሰት፡ ዝንቱ፡ ይትቤቀሎ፡ በም[ን]ት፡ ወእበወዖ፡ ቤተ፡ ኵሉ፡ ሠራቂ፡ ወቤተ፡ ኵሉ፡ ዘይምህል፡ በስምየ፡ በሐሰት፡ ወየሐድር፡ ማዕከለ፡ ቤቱ፡ ወየሐልቆ፡ ማዕከለ፡ ዕፀዊሁ፡ ወዕበኒሁ። **ክፍል፡** ወመጽአዝኩ፡ መልአከ፡ ዘይትናገረኒ፡ ወይቤለኒ፡ ነጽር፡ በአዕይንትከ፡ ወርኢ፡ ዘንተ፡ መስፈርተ፡ ዘየሐ‹ውር፡ ውስተ፡ ኵሎ፡ ምድር›፡ ወዕቤ፡ ምንትኑ፡ ዝንቱ፡ መ‹ስፈርት፡ ወ›ይቤለኒ፡ ዝንቱ‹ሰ›፡ መስፈርት፡ ዘየሐውር፡ ውስተ፡ ኵሉ፡ ምድር፡ በአመፃሆሙ፡ ውእቱ፡ ወናሁ፡ መክሊተ፡ አረር፡ ይትነሣ{ዕ}እ፡ ወብእሲት፡ ትነብር፡ ማዕከለ፡ መስፈርት፡ ወይቤለኒ፡ ዛቲ፡ ኃጢአት፡ ወውርውዋ፡ ማዕከለ፡ መስፈርት፡ ወወረው፡ ዕብነ፡ አረር፡ ውስተ፡ አፉሃ። ወአንሣእኩ፡ አእይንትየ፡ ወርኢኩ፡ ፪ቲ፡ አንስት፡ የሐውራ፡ ወነፋስ፡ ውስተ፡ ክነፊሆሙ፡ ወቦቶን፡ ክንፍ፡ ውስተ፡ እገሪሆን፡ ወነሥእሃ፡ ለዛቲ፡ መስፈርት፡ ማዕከለ፡ ሰማይ፡ ወምድር፡ ወእቤ

(fol. 85r)

(col. 1)

ሎ፡ ለመልአክ፡ ዘይትናገረኒ፡ አይቴ፡ ይወስዳ፡ መስፈርተ፡ እላንቱ፡ አንስት፡ ወይቤለኒ፡ የሐንፃ፡ ቤተ፡ በምድረ፡ ባቢሎን፡ ወያስደለዋ፡ ወያነብራሃ፡ ህየ፡ አስተዳሊዎን፡ **ምዕራፍ፡ ፮፡** ወተመየጥኩ፡ ወአንሣዕኩ፡ አዕይንትየ፡ ወርእኢኩ፡ ፬፡ ሰገላተ፡ እንዘ፡ የሐውሩ፡ ማዕከለ፡ ፪፡ አድባር፡ ወአድባሩሂ፡ ዘብርት፡ ወውስተ፡ ሰረገላ፡ ቀዳማዊ፡ አፍራሰ፡ ቀዪሐን፡ ወውስተ፡ ሰ‹ረ›ገላ፡ ካልዕ፡ አፍራሰ፡ ጸሊማን፡ ወውስተ፡ ‹ሠረገላ፡ ሣልስ›፡ አፍራሰ፡ ፅዕድዋን፡ ወውስተ፡ ሰረገላ፡ ራብዕ፡ አፍ**ክፍ፡** ራሰ፡ ኵስኵሳን፡ ወሐመዳውያን፡ ወእቤሎ፡ ለመልአክ፡ ዘይትናገረኒ፡ ምንትኑ፡ ዝንቱ፡ እግዚእየ፡ ወይቤለኒ፡ ዝኩ፡ መልአክ፡ ዘይትናገረኒ፡ እሉ፡ እሙንቱ፡ ነፍሳተ፡ ሰማይ፡ ፬፡ እለ፡ ይቀውሙ፡ ቅድመ፡ እግዚኦ፡ ኵሉ፡ ምድር፡ ወዘኀበ፡ ጸሊማን፡ አፍራሰ፡ የሐውሩ፡ ሰሜነ፡ ወእሉ፡ አፍራሰ፡ ፀዓድው፡ የሐውሩ፡ ድኅሬሆሙ፡ ወየሐውሩ፡ ቀይሐን፡ ምድረ፡ ሰሜን፡ ወኵስኵሳን፡ ወሐመዳውያን፡ ይወፅኡ፡ ወይኔጽሩ፡ ወየሐውሩ፡ ይዑድዋ፡ ለምድር፡ ወ

(col. 2)

‹ዖ›ድዋ፡ ለምድር፡ ወ[ከ]ልሁ፡ ወይቤለኒ፡ ናሁ፡ እሉ፡ የሐውሩ፡ ምድረ፡ ሰሜን፡ ያዕርፍዋ፡ ለመዓትየ፡ በምድረ፡ ሰሜን። **ክፍል፡** ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ ንሣእ፡ ‹[ጸዋጸም]›፡ ኀበ፡ መላእክት፡ ወበኀበ፡ በቋዕያኒሁ፡ ወበኀበ፡ እለ፡ የአምርዋ፡ ወትበውዕ፡ አንተ፡ ይእተ፡ አሚረ፡ ቤተ፡ ኢዮስያስ፡ ወልደ፡ ሰፎንያስ፡ ዘመጽአ፡ እምባቢሎን፡ ወተንሥአ፡ ወርቀ፡ ወብሩረ፡ ወትገብሮ፡ አክሊለ፡ ወ[ታ]ስተቄጽሎ፡ ለዮሴዕ፡ ወልደ፡ ዮሴዴቅ፡ ካህን፡ ዓቢይ፡ ወበሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ናሁ፡ ብእሲ፡ ሠረፀ፡ መንግሥት፡ ስሙ፡ ወይሠርፅ፡ እምታሕቱ፡ ወየሐንፅ፡ ቤተ፡ እግዚአብሔር፡ ወውእቱ፡ ይነሥእ፡ ትርሲቶ፡ ወይነብር፡ ዲበ፡ መንበሩ፡ ወይኳንን፡ ወካህን፡ ይነብር፡ በየማኑ፡ ምክር፡ ወሰላም፡ ማዕከለ፡ ፪ሆሙ፡ ወአክሊለሰ፡ ለእለ፡ ይት{ዔ}ኤገሥዎ፡ ወለበቋዕያኒሃ፡ ወለእለ፡ የአምርዋ፡ ወለትርሲቶሙ፡ ለደቂቀ፡ ሶፎንያስ፡ መዘምራን፡ ውስተ፡ ቤተ፡ እግዚአብሔር፡ ወያመጽኡ፡ እለሂ፡ ርኁቃን፡ እምኔሆሙ፡ ወየሐ

(fol. 85v)

(col. 1)

ንፁ፡ ቤተ፡ እግዚአብሔር፡ ወ{.}ተአምሩ፡ ከመ፡ ፈንወኒ፡ ኀቤክሙ፡ እግዚአብሔር፡ ዘኵሎ፡ ይመልክ፡ እመሰ፡ ሰሚአ፡ ትሰምዑ፡ ቃ**ምዕራፍ፡ ፯፡** ለ፡ እግዚአብሔር፡ አምላክነ፡ ወእምዝ፡ በራብዕት፡ እመተ፡ መንግሥቱ፡ ለዳርዮስ፡ ንጉሥ፡ {....}አመ፡ ረቡዕ። ለሠረቀ፡ ታስእ፡ ወርኅ፡ ወወርኁ፡ ወርኃ፡ ካሴል፡ ተፈነው፡ እምቲል፡ አሴር፡ ወአኔሱር፡ ወቤተ፡ እል፡ ወሰብኡ‹ሂ›፡ ከመ፡ ይስአሉ፡ ቃለ፡ እግዚአብሔር፡ ኀበ፡ ካህናተ፡ እለ፡ ቤተ፡ እግዚአብሔር፡ ዘኵሉ፡ ይመልክ፡ ‹ወኀበ፡ ነቢያት፡ ወይቤልዎሙ፡ ለካህናት፡ እለ፡ ውስተ፡ ቤተ፡ እግዚአብሔር፡ ዘኵሎ፡ ይመልክ፡ ወለነቢያት፡ [ገብኪኑ]፡ በሐምስ፡ ›ወርኅ፡ በከመ፡ ገበርነ፡ እምጕንይይ፡ ዓመት። **ክፍ፡** ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ በሎሙ፡ ለሕዝበ፡ ምር፡ ወለካህናት፡ ቦኑ፡ ጾመ፡ ዘጾምክሙ፡ ‹ሊተ›፡ ጾመ፡ ረቡዕ፡ ወጾመ፡ ሐሙስ፡ ጾመ፡ ሰቡዕ፡ ወጾመ፡ ዓሥር፡ እምዝ፡ ፸፡ አም፡ ቦኑ፡ ጾመ፡ ዘጾምክሙ፡ ሊተ፡ እመኒ፡ በላዕክሙ፡ ወሰተይክሙ፡ አኮኑ፡ ለርእሰክሙ፡ ትበልዑ፡ ወለርእስክሙ፡ ትሰትዩ፡ አኮኑ፡ ዝንቱ፡ ነገር፡ ዘነበበ፡ እግዚአብሔር፡ በዕደ፡ ነቢያ

(col. 2)

ቲሁ፡ ቀደምት፡ አመ፡ ትነብር፡ ኢየሩሳሌም፡ ወትትፌሣህ፡ ወአኅጉሪሃኒ፡ ወአድያሚሃኒ፡ ወእሐቃላቲሃኒ፡ ወበሐውርቲሃኒ፡ ንቡራን። ክፍል፡ ወኮነ፡ ቃለ፡ እግዚአብሔር፡ ኀበ፡ ዘካርያስ፡ ወይቤ፡ ከመዝ፡ [ይቤ]፡ እግዚአብሔር፡ ዘኵሎ፡ ይመልክ፡ ኵነኔ፡ ጽድ‹ቀ›፡ ኰንኑ፡ ወግበሩ፡ ምጽዋተ፡ ወምሕረተ፡ ላዕለ፡ ቢጽክሙ፡ ኵልክሙ፡ እቤረ፡ ወእጓለ፡ ማውታ፡ ወፈላሲ፡ ወነዳየ፡ ኢተአገሉ፡ ወኢተትቀየሙ፡ ቢጸክሙ፡ ወኢትፁሩ፡ ሎሙ፡ እከየ፡ ወዓበዩ፡ አፅምዖ፡ {..}ወሚጡ፡ ዘባኖሙ። ወአስተሐቀሩ፡ ወሚጡ፡ እዝኖሙ፡ ከመ፡ ይሰምዑ፡ ወዓለው፡ በልቦሙ፡ ይክሐዱ፡ ‹ወ›ከመ፡ ኢይስምዑ፡ ቃለ፡ ዘለአከ፡ እግዚአብሔር፡ ‹ዘኵሎ፡ ይመ[ክ]፡ ኀቤሆሙ›፡ {.}፡ በመንፈሱ፡ በዕደ፡ ነቢያት፡ ቀደምት፡ ወኮነ፡ ዓቢይ፡ መዓተ፡ እግዚአብሔር፡ ዘኵሎ፡ ይመልክ። ወበከመ፡ ይቤሎ፡ ወዓበዩ፡ ሰሚዓ። ከማሁ፡ ይኬልሑ፡ ወኢይሰምዖሙ፡ ይቤ፡ እግዚአብሔር፡ ዘኵሎ፡ ይመልክ፡ ወእዘርዎሙ፡ ወ[ለ]ተ፡ [.]ኵሉ፡ አሕዛብ፡ ዘኢያአምሩ፡ ወትማስን፡ ምድሮሙ፡ በድኅሬሆሙ፡

(fol. 86r)

(fol. 1)

በሑረት፡ ወበግብአት። ወእሬስያ፡ ሙስንተ፡ ለምድር፡ ኅሪት፡ **ምዕራፍ፡ ፰፡** ወኮነ፡ ቃለ፡ እግዚአብሔር፡ ዘኵሎ፡ ይመልክ፡ ወይቤ፡ ከመዝ፡ ‹ይቤ›፡ እግዚአብሔር፡ ዘኵሉ፡ ይመልክ፡ ቀናዕኩ፡ ላዕለ፡ ኢየሩሳሌም፡ ወለዕለ፡ ጽዮን፡ ዓቢየ፡ ቅንዓት፡ ወተምዓዕኩ፡ መዓት፡ ዓቢየ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። እትመየጣ፡ ለጽዮን፡ ወአኃድር፡ ማዕከለ፡ ኢየሩሳሌም፡ ወትሰምይ፡ እየሩሳሌም፡ ሀገረ፡ ጽድቅ፡ ወደብረ፡ እግዚአብሔር፡ ዘኵሎ፡ ይመልክ፡ ወደብረ፡ መቅደሱ፡ **ክፍል፡** ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ዓዲ፡ ይነብሩ፡ አዕሩግ፡ ወሊቃውንት፡ ውስተ፡ መርኅ[በ]፡ ለኢየሩሳሌም፡ ወለኵሎሙ፡ ምርጉዞሙ፡ ውስተ፡ እደዊሆሙ፡ ወይመልዕ፡ መርኅበ፡ ሀገር፡ ደቀ፡ ወአዋልደ፡ ዘይትዋነዩ፡ ውስተ፡ መርኅበ፡ ‹ለ›ኢየ**ክፍል፡** ሩሳሌም፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ለእመ፡ ተስእኖሙ፡ ለኅዝብየ፡ እለ፡ ተርፉ፡ ዝኩሉ፡ በቅድሜሆሙ፡ በቅድሜየኒ፡ ይሰዓነ፡ ‹ይቤ፡ እግዚአብሔር፡ ዘኵሎ፡ ይመ

(col. 2)

ልክ›። **ክፍል፡** ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ናሁ፡ አነ፡ አድኃኖሙ፡ ለሕዝብየ፡ እምብሔረ፡ ጽባሕ፡ ወእምብሔረ፡ ዓረብ፡ ወእወስዶሙ፡ ወአኀድሮሙ፡ ማዕከለ፡ ኢየሩሳሌም፡ ወበህየ፡ ይከውነኒ፡ ሕዝብየ፡ ወአነኒ፡ እከውኖሙ፡ እመልኮሙ፡ በጽ**ክፍ፡** ድቀ፡ ወበርትዕ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ይጽንዓ፡ እደዊሆሙ፡ ለእለ፡ ሰምኡ፡ በእማንቱ፡ መዋዕል፡ ዘንተ፡ ነገረ፡ እምአፈ፡ ነቢያት፡ እም፡ አመ፡ ሣረሩ፡ ቤተ፡ እግዚአብሔር፡ ዘኵሎ፡ ይመልክ፡ ወእምአመ፡ ተሐንፀ፡ ቤተ፡ እግዚአብሔር፡ እምቅድመ፡ እላንቱ፡ መዋዕል፡ ሰብአኒ፡ ኢረከበ፡ ዕሤቶ፡ ወእንሰሳኒ፡ ኢረከቦ፡ አሰ[ቦ]፡ ወኢያአረፈ፡ ዘይበው[አ]ኒ፡ ወዘይወፅአኒ፡ እምሕማም፡ ወእፌኑ፡ ኵሎ፡ ሰብአ፡ ‹ለዕለ፡ ቢጾሙ፡ ወአስተቃተል፡ በበይናቲሆሙ›፡ ወይእዜኒ፡ አኮ፡ ከመ፡ መዋዕል፡ ቀዲሙ፡ ዘእንብር፡ አነ፡ ላእለ፡ እሉ፡ እለ፡ ተርፉ፡ ሕዝብየ፡ ይቤ፡ እግዚአብሔር፡ ዘኵሎ፡ ይመልክ፡ ዳዕሙ፡ አርኢ፡ ሰላመ፡ ‹ወ›ወይ[ገ]ኒ፡ {..}፡ ይሁብ፡ ፍሬሁ፡ ወምድርኒ፡ ትሁብ፡ ማዕረረ፡ ሰማይኒ፡ ይሁብ፡ ዝናመ፡ ወአወር

(fol. 86v)

(col. 1)

ሶሙ፡ ለእለ፡ ተርፉ፡ ሕዝብየ፡ ዘንተ፡ ኵሎ፡ በከመ፡ ኮንክሙ፡ መረገመ፡ ወውሁዳነ፡ ውስተ፡ አሕዛብ፡ ቤተ፡ ይሁዳ፡ ወቤተ፡ እስራኤል። ከማሁ፡ አድኅነክሙ፡ ወትከውኑኒ፡ ለበረከት፡ አጥብኡ፡ ወአጽን{.}ዑ፡ እደዊክሙ፡ እስመ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ በከመ፡ መሐልኩ፡ አሐሰሞ፡ አሐስም፡ ላዕሌክሙ፡ በዘእምሰዑኒ፡ አበዊክሙ፡ ይቤ፡ እግዚአብሔር፡ ዘኵሎ፡ ይመልክ፡ ወኢነሣሕኩ። ከማሁ፡ መከርኩ፡ ወሐሰይኩ፡ በእማንቱ፡ መዋዕል፡ ከመ፡ እግበር፡ ሠናየ፡ ለኢየሩሳም፡ ወለቤተ፡ ይሁዳ፡ ተአመኑ፡ እንከ፡ ከመ፡ ይከውን፡ ዝንቱ፡ ነገር፡ ወተናገሩ፡ ጽድቀ፡ ምስለ፡ ኵሉ፡ ሰብአ፡ ወምስለ፡ ቢጽክሙ፡ ኵነኔ፡ ሰላም፡ ኰንኑ፡ በውስተ፡ አናቅጽክሙ። ኵልክሙ፡ ኢትጹሩ፡ እከየ፡ በልብክሙ፡ ለዕለ፡ ቢጽክሙ፡ ወኢታፍቅሩ፡ እንከ፡ ምሒለ፡ መሐለ፡ በሐሰት፡ እስመ፡ ዘንተ፡ ኵሎ፡ ጸላዕኩ፡ አነ፡ ይቤ፡ እግዚአብሔር፡ ዘኵሎ፡ ይመልክ። ክፍል፡ ወኮነ፡ ቃለ፡ እግዚአብሔር፡ ኀቤየ፡ ወይቤለኒ። ከመዝ፡ እግዚአብሔር፡ ዘኵሎ፡ ይመልክ፡ ጾመ፡ ረቡዕ፡ ወጾመ፡ ሐ

(col. 2)

ሙስ፡ ወጾመ፡ ሰቡዕ፡ ወጾመ፡ ዓሥር፡ ይኩን፡ ለቤተ፡ ይሁዳ፡ ለፍሥሐ፡ ወለሐሤት፡ ወለበዓላት፡ ሠናያት፡ ወትፌሥሑ፡ ወአፍቅሩ፡ እንከ፡ ጽድቀ፡ ወሰላመ። {..}ናሁ፡ ከመዝ፡ ይቤ፡ እግ ዚአብሔር፡ ዘኵሎ፡ ይመልክ፡ ዓዲ፡ ይመጽእ፡ ‹ብዙኃን›፡ አሕዛብ፡ እለ፡ ይነብሩ፡ ውስተ፡ ብዙኅ፡ አሕጉር፡ ወይትገብኡ፡ ውስተ፡ አሐቲ፡ ሀገር፡ ወይብሉ፡ ንዑ፡ ንሑር፡ ወንትጋነይ፡ ለገጸ፡ እግዚአብሔር፡ ዘኵሉ፡ ይመልክ፡ ወንኅሥሥ፡ ገጸ፡ እግዚአብሔር፡ ዘኵሎ፡ ይመልክ፡ ወይብሎ፡ ፩፡ ለካልዑ፡ ተሐውርኑ፡ አንተ፡ ወይብሎ፡ አወ፡ ‹አኀውር፡ ወይቤሎ፡ አነሂ፡ አሐውር፡ ምስሌከ፡ ወእምዝ›፡ ይመጽኡ፡ ብዙኃን፡ አሕዛብ፡ እንዘ፡ የኃሥሡ፡ ገጸ፡ እግዚአብሔር፡ ዘኵሎ፡ ይመልክ፡ ‹በ›ኢየሩሳሌም፡ ወይትመሐለሉ፡

**Col. 7.**

ለገጸ፡ እግዚአብሔር፡ **ክፍ፡** ወከመዝ፡ ይቤ፡ እግዚአብሔር፡ ዘኵሎ፡ ይመልክ፡ ይእተ፡ አሚረ፡ ይእኅዙ፡ ፲፡ እደው፡ ዘእምኵሉ፡ በአሐውርተ፡ አሕዛብ፡ ጽንፈ፡ ልብሱ፡ ለብእሲ፡ አይሁዳዊ፡ ‹ወይበልዎ›፡ ነሐውር፡ ምስሌከ፡ እስመ፡ ሰማዕነ፡ ከመ፡ እግዚአብሔር፡ ሀሎ፡ ምስሌከ፡ **ምዕራፍ፡ ፱፡** ተረፈ፡ ቃለ፡ እግዚአ

(fol 87r)

(col. 1)

ብሔር፡ በምድረ፡ ሴዴራ፡ ወደማስቆ፡ መሥዋዕተ፡ ለእግዚአብሔር፡ ዓይነ፡ ኵሉ፡ ሰብአ፡ ወኵሉ፡ ሕዝበ፡ እስራኤል፡ ወአንትሙሂ፡ በውስተ፡ ደወለ፡ ጢሮስ፡ ወሲዶና፡ እስመ፡ ሐለዩ፡ ፈድፋደ፡ ወሐነፀት፡ ጢሮስ፡ ወሲዶና፡ አጽዋኒሃ፡ ወዘ[ግ]በት፡ ብሩረ፡ ከመ፡ መሬት፡ ወአስተጋብኦት፡ ወርቀ፡ ከመ፡ ጽንጉነ፡ ፍኖት፡ በእንተ፡ ዝንቱ፡ ይቤ፡ እግዚአብሔር፡ [ወ]ያወርስ፡ ወይኤዝዝ፡ ‹ውስተ፡ ባሕር፡ ኀይላ። ወይእቲ፡ በእሳት፡ ትጠፍእ፡ ወትሬኢ፡ እሰቀሎና፡ ወትፈርህ፡ ወጋዛሂ፡ ትደነግፅ፡ ፈድፋደ። ወአቃሮንሂ፡ እስመ፡ ተኃፍረት፡ በጌጋያ፡ ወይትኃጐል፡ ንጉሥ፡ እምበዘ፡ ወእሰቀሎናሂ፡ ኢትሄሉ፡ እንከ፡ ወይነብሩ፡ ካልዓን፡ አሕዛብ፡ ውስተ፡ አዛጦን፡ ወዕሥዕር፡ ፅዕለተ፡ ኢሎፍሊ፡ ወአአትት፡ ደሞሙ፡ እምአፉሆሙ፡ ወርኵሶሙ፡ ማዕከለ፡ ስነኒሆሙ፡ ወይትርርፍ፡ ውእቱ፡ ለአምላክነ፡ ወይከውኒ፡ ከመ፡ መሳፍንተ፡ ይሁዳ፡ ወአቀሮንሂ፡ ከመ፡ ኢያቡሴዎን፡ ወአነሥእ፡ ቤትየ፡ ወእቀወም፡ ‹ከመ›፡ ኢትሑሩ፡ ወኢትግብኡ፡ ውስተ፡ አሕዛብ፡ ወኢየሐልፍ፡ እንከ፡ ላዕሌክሙ፡ ዘያደነግፀክሙ፡ እስመ፡ ይእዜ፡

(col. 2)

ርኢኩ፡ በአዕይንትየ። ክፍል፡ ተፈሥሒ፡ ፈድፋደ፡ ወለተ፡ ጽዮን፡ ወ‹ተኃ›ሰ[ይ]፡ ኢየሩሳሌም፡ ናሁ፡ ይመጽእ፡ ንጉሥኪ፡ ጻድቅ፡ ወመድኅን፡ ወየዋሕ፡ ው‹እ›ቱ፡ ወይጼዓን፡ ዲበ፡ ዓድግ፡ ወዲበ፡ ዕዋለ፡ አድግ፡ ወያጠፍአ፡ ሰረገላ፡ እምኤፍሬም፡ ወአፍራሰ፡ እምኢየሩሳሌም፡ ወየሐልቅ፡ እንከ፡ ቅሰት፡ ወቀትል፡ ወይከውን፡ ብዙኃ፡ ሰላም፡ በመዋዕሊሁ፡ እምአሕዛብ፡ ወሥልጣኑ፡ እባሕር፡ እስከ፡ ባሕር፡ ወእምአፍላግ፡ እስከ፡ አጽናፈ፡ ምድር፡ ወእንተ፡ በደመ፡ ሥርዓት፡ ፈነውኩ፡ ሙቁሐነኪ፡ እምዓዘቅት፡ ዘአልቦ፡ ማይ፡ ወይነብሩ፡ ውስተ፡ አጽዋን፡ ሙቁሐን፡ ትዐይን፡ ወህየንተ፡ አሐቲ፡ **ክፍል፡** ዕለት፡ ካዕበተ፡ እፈድየከ፡ እስመ፡ መሰኩከ፡ መንገሊየ፡ ይሁዳ፡ ወከመ፡ ቀሰት፡ መላዕክዎ፡ ለኤፍሬም፡ ወእነሥኦሙ፡ ለደቂቅኪ፡ ጽዮን፡ ላዕለ፡ {..}፡ ደቂቀ፡ አረማውያን። ወእሬሰየኪ፡ ከመ፡ ኵናት፡ መስተቃትል፡ ወትወፅዕ፡ ማዕበልት፡ ከመ፡ መብረቅ፡ ወእግዚአብሔር፡ ዘኵሎ፡ ይመልክ፡ ይነፍሕ፡ በቀር፡ ወየሐውር፡ መዓቱ፡ ከመ፡ አውሎ፡ ቴማን። ወእግዚአብሔር፡ ዘኵሎ፡ ይመልክ፡

(fol. 87v)

(col. 1)

ይሰው[ቆሙ]፡ ለሕዝቡ፡ ወየሐልቅዎሙ፡ ወይነድፍዎሙ፡ በዕብነ፡ ሞጻፍ፡ ወይሰትይዎሙ፡ ከመ፡ ወይን፡ ወይመልኡ፡ ምሥዋእ፡ ከመ፡ ዘይተ። {..}፡ ወዓድኅኖሙ፡ እግዚአብሔር፡ ይእተ፡ አሚረ፡ ከመ፡ አባግዕ፡ ለሕዝቡ፡ እስመ፡ አዕናቊ፡ ቅዱሳት፡ ወሠናያት፡ ያንኵረኵራ፡ ውስተ፡ ምድር፡ እስመ፡ ሠናይ፡ ሎቱ፡ ወበረከት፡ ኀቤሁ። እክለ፡ ለወራዙት፡ ወወይነ፡ ወእፍረተ፡ **ምዕ፡ ፲፡** መዓዛ፡ ሰአሉ፡ እምኀበ፡ እግዚአብሔር፡ ለወራዙት፡ ወለደናግል፡ ዝናመ፡ ፀደይ፡ ወመፀው፡ እግዚአብሔር፡ ገብረ፡ ለመትሕተ፡ ዓይን፡ ወይሁቦሙ፡ እግዚአብሔር፡ ዝናመ፡ ተውን፡ ወያበቁል፡ ሣዕረ፡ በገዳም፡ እስመ፡ እለ፡ ይትዋሥኡ፡ ነበቡ፡ ዓመፃ፡ ወእለ፡ ይሰግሉ፡ ርእዩ፡ ሐሰተ፡ ወነገሩ፡ ሕልመ፡ ሐሰት፡ ከንቶ፡ ወሖሩ፡ ወበእንተ፡ ዝንቱ፡ ደወዩ፡ ከመ፡ አባግዕ፡ ወየብሱ፡ እስመ፡ አልቦሙ፡ ሣሐል፡ ለኖሎት፡ እስመ፡ ነደት፡ መዓትየ፡ ወአዋሕዶሙ፡ ለአባግዕየ፡ ወይሔውፆሙ፡ እግዚአብሔር፡ ዘኵሎ፡ ይመልክ፡ ለመርዔቱ፡ ለቤተ፡ ይሁዳ፡ ወ‹ደ›ራሰዮሙ፡ ከመ፡ ፈረስ፡ ሥሙር፡ ለፀብዕ፡

(col. 2)

ወእምኔሆ‹ሙ›፡ ርእየ፡ ወረሰየ፡ ቀስተ፡ ለመዓቱ፡ ወእምኔሁ፡ ይወፅ፡ ኵሉ፡ ዘይነድእ፡ ቦቱ፡ ወይከውኑ፡ ከመ፡ ዘይከይዱ፡ ጽንጉነ፡ መርኅብ፡ እንዘ፡ ይትበአሱ፡ በውስተ፡ ፍኖተ፡ ቀትል፡ ወይረውዱ፡ ወኢይከልዎ፡ እስመ፡ እግዚአብሔር፡ ምስሌሁ፡ ወይትኃ[ፈ]ሩ፡ መስትጽዕናነ፡ አፍራሰ፡ ወእፀንዖ፡ ለቤተ፡ ይሁዳ፡ ወአድኅኖ፡ ለቤተ፡ ዮሴፍ፡ ወአነግፎሙ፡ እስመ፡ አፍቀርክ{.}ዎሙ፡ ወይከውኑ፡ ከመ፡ አመ፡ ሚጥክዎሙ፡ እስመ፡ አነ፡ እግዚአብሔር፡ አምላኮሙ፡ እሰጠዎሙ፡ ወይከውኑ፡ ከመ፡ መስተቃትላን፡ ኤፍሬም፡ ወይ‹ት›ፌሥሆሙ፡ ልቦሙ፡ ከመ፡ ዘበወይን፡ ወይራእዩ፡ ውሉዶሙ፡ ወይትሐሠዩ፡ ወይትፌሣሕ፡ ልቦሙ፡ በእግዚአብሔር፡ እትኤመሮሙ፡ ወእትዌከፎሙ፡ እስመ፡ አነ፡ እባልሖሙ፡ በከመ፡ ብዝኆሙ፡ ‹እ›ምኀበ፡ ዘረውክዎሙ፡ ውስተ፡ አሕዛብ፡ ወእለሂ፡ ርኁቃን፡ ይዜከሩኒ፡ ወይጸንሑ፡ ውሉዶሙ፡ ወይትመየጡ፡ ወእመይጦሙ፡ እምድረ፡ ግብጽ፡ ወእትሜጥዎሙ፡ እምፋርሰ፡ ወእወስዶሙ፡ ገልዓድ፡ ወውስተ፡ ሊባኖስ፡ ወኢይተርፍ፡

(fol. 88r)

(col. 1)

፩፡ እምኔሆሙ፡ ወየሐልፉ፡ እንተ፡ ባሕር፡ ጸባብ፡ ወይከይዱ፡ ዲበ፡ ማዕበል፡ ባሕር፡ ወይየብሱ፡ ኵሉ፡ ቀላያተ፡ አፍላግ፡ ወይሠዓር፡ ኵሉ፡ ፅዕለተ፡ ፋርሰ፡ ወይትአተት፡ በትረ፡ ትእይርተ፡ ግብ{.}ጽ፡ ወአጸንዖሙ፡ አነ፡ ይቤ፡ እግዚአብሔር፡ አምላኮሙ፡ ወይትሜክሁ፡ በስምየ። **ምዕ፡ ፲፩**አርኁ፡ አናቅጺከ፡ ሊባኖስ፡ ወትብላዕ፡ እሳተ፡ አርዞክ፡ ለየአይ፡ ቤ[ሮ፳]፡ እስመ፡ ወድቀ፡ ዘግባ፡ {...}፡ እስመ፡ ፈድፋደ፡ ኃሥሩ፡ መኳንንት፡ ለየአይ፡ አመ፡ በሰን፡ እስመ፡ ‹ተ›ገዝመ፡ አም፡ ሐዲሰ፡ ዘተተክለ። ቃለ፡ ኖሎት፡ እለ፡ ያስቆቅው፡ እስመ፡ ኃሥረ፡ ቃለ፡ አናብስት፡ እለ፡ ይኅጥሩ፡ እስመ፡ ኃሥረ፡ **ክፍ፡** አድያመ፡ ዮርዳኖስ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ረዓይዎን፡ ለአባግዓ፡ ቀትል፡ ወእለሂ፡ አጽምዑ፡ ረገዙ፡ ወኢነሰሑ። ወእለሂ፡ ይሠ‹ይጥ›ዎን፡ ይቤሉ፡ ይትባረክ፡ እግዚአብሔር፡ እስመ፡ ብዕልነ፡ ብዕለ፡ ለእለ[የ]፡ ይ‹ር›እይዎን፡ ኢያጽሐቆሙ፡ ወኢምንትኒ፡ በእንቲአሆን፡ በእንተ፡ ዝንቱ፡ ኢይምሕኮሙ፡ እንከ፡ ለእለ፡ ይነብሩ፡ ውስተ፡ ምድር፡ ይቤ፡ እግዚአብ

(col. 2)

ሔር፡ ወናሁ፡ አነ፡ አገብኦ፡ ለሰብእ፡ ውስተ፡ እደ፡ ካልዑ፡ ወውስተ፡ እደ፡ ንጉሥ፡ ወያሐልቅዎ፡ ለምድር፡ ወኢያድኅኖሙ፡ እምእዴሆሙ። **ክፍል፡** ወአርእዮን፡ ለዓባግዓ፡ ቀትል፡ {.}ውስተ፡ እደ፡ ከንዓንዩ፡ ወአነሥእ፡ ሊተ፡ ፪፡ አብትረ፡ ለአሐቲ፡ ሰመይክዋ፡ ለነ፡ ወለካልእታ፡ ሐብለ፡ ወእርእዮን፡ ለአባግዕየ፡ ወአጠፍኦሙ፡ [ወ]ለ፫፡ ኖሎት፡ በ፩፡ ወርኅ፡ ወትከብድ፡ ነፍስየ፡ ላዕሌሆሙ፡ እስመ፡ ነፍሶሙ፡ ግዕረት፡ ላዕሌየ፡ ወእቤሎሙ፡ ኢርኢ[.]ሙ፡ እንዘ፡ ትብሉ፡ ዘም[ዓ]ትሂ፡ ለይሙተ፡ ወዘደክመ፡ [ወ]ለይድክም፡ ወዘተርፈኒ፡ ለይብላዕ፡ ሥጋ፡ ቢጹ። ክፍል፡ ‹ወአነ›ሥአ፡ ለበትርየ፡ ለሰን፡ ወእገድፉ፡ ከመ፡ እሚጥ፡ ኪዳንየ፡ ዘተያድኩ፡ ምስለ፡ ኵ‹ሎሙ›፡ ‹አ›ሕዛብ፡ ‹ወእ›ትመየጥ፡ ይእተ፡ አሚረ፡ ወየአምርዎን፡ ከንአንዩ፡ ለአባግዕ፡ እለ፡ ተዓቅባ፡ እስመ፡ ቃለ፡ እግዚአብሔር፡ ውእቱ፡ ወእቤሎሙ፡ አመ፡ አሥመርኵክሙ፡ በቅድሜክሙ፡ {..}፡ ወድልው፡ ሊተ፡ ‹[በልብየ]›፡ ፴፡ ብሩረ። ‹[ወሀበ]›፡ ወይቤለኒ፡ እግዚአብሔር፡ ደዩ፡ ውስተ፡ ሕንቅት፡ ወፍትኖ፡ ለእመ፡ ጽሩይ፡ ውእቱ፡

(fol. 88v)

(col. 1)

በከመ፡ አመክርዎ፡ ‹እ›ሙንቱ፡ ወነሣእኩ፡ ዝኩ፡ ፴፡ ብሩረ፡ ወወደይክዎ፡ ውስተ፡ ህንቅርት፡ ዘቤተ፡ እግዚአብሔር። {..}፡ ወገደፍኩ፡ ክልዕተ፡ በትርየ፡ ሐብለ፡ ከመ፡ እሚጥ፡ ኪዳነ፡ ወምኵናነ፡ ዘማዕከለ፡ ይሁዳ፡ ወዘማዕከለ፡ ኢየሩሳሌም። **ክፍል፡** ወይቤለኒ፡ እግዚአብሔር፡ ዓዲ፡ ንሣእ፡ ለከ፡ ንዋየ፡ ኖሎት፡ ዘኖላዊ፡ አብድ፡ እስመ፡ ናሁ፡ አነ፡ እነሥእ፡ ኖላዊ፡ ውስተ፡ ም‹ድር›፡ ዘተገድፈሂ፡ ኢይረድእ፡ ወዘተዘርወሂ፡ ኢያስተጋብእ፡ ወዘቈሰለሂ፡ ኢይፌውስ፡ ወዘሐይወሂ፡ ኢያረትዕ፡ ወይበልዕ፡ ሥጋ፡ ዘሰብሐ፡ ወያስተናጕዕ፡ አገዳሆሙ። **ክፍል፡** እሌሎሙ፡ ለእለ፡ ከንቶ፡ ይ‹ርእ›ዩ፡ ‹ወ›እለ፡ የኃድጉ፡ አባግዐ፡ መጥባሕት፡ ውስተ፡ መዝራዕቱ፡ ወውስተ፡ ዓይኑ፡ ዘየማን፡ ወመዝራዕቱሂ፡ ‹ዘየማን›፡ [ያበሰ]፡ ይየብስ፡ ወዓይኑሂ፡ ዘየማን፡ ነቈረ፡ ይነቊር። **ምዕ፡ ፲፪፡** ተረፈ፡ ቃለ፡ እ‹ግዚአብሔር፡ ላዕለ፡ እስራኤል፡ ይቤ፡ እ›ግዚአብሔር፡ ሰፍሐ፡ በሰማይ፡ ወሣረራ፡ ለምድር፡ ወዘይፈጥር፡ መንፈስ፡ ለስብእናሁ፡ አነ፡ እሬሰየ፡ ለኢየሩሳሌም፡ ከመ፡ ድ‹ር›ኵኵተ፡ ማዕዖ፡

(col. 2)

ዘኢይትሐወክ፡ እምኵሉ፡ አሕዛብ፡ እለ፡ አድያም፡ ወበይሁዳ፡ ይከውን፡ ጥቅማ፡ ለኢየሩሳሌም፡ ወይእተ፡ አሚረ፡ እሬስያ፡ ለኢየሩሳሌም፡ ከመ፡ ዕብን፡ እንተ፡ ይከይዳ፡ ኵሉ፡ አሕዛብ፡ ወኵሉ፡ ዘኬዳ፡ ስኃቀ፡ ይሣለቅ፡ ወይትጋብኡ፡ ላዕሌሃ፡ ኵሎሙ፡ አሕዛበ፡ ምድር። {..}፡ ይእተ፡ አሚረ፡ ይቤ፡ እግዚአብሔር፡ ዘኵሉ፡ ይመልክ፡ እቀሥፍ፡ ኵሎ፡ አፍራሰ፡ በጽንጋዔ፡ ወመስተፅእናነ፡ በዝን[ኡ]፡ ወእከስት፡ አዕይንትየ፡ ላዕለ፡ ቤተ፡ ይሁዳ፡ ወእቀሥፍ፡ ኵሎ፡ አፍራሰ፡ አሕዛብ፡ በአዊር፡ ወይቤሉ። መስፍንተ፡ ይሁዳ፡ በልቦሙ፡ ወእለ፡ ይነብሩ፡ ኢየሩሳሌም፡ ረከብናሁ፡ ለእግዚአብሔር፡ አምላክነ፡ ዘኵሎ፡ ይመልክ፡ ይእተ፡ አሚረ፡ እሬስዮሙ፡ ለቤተ፡ ይሁዳ፡ ከመ፡ ተንታገ፡ እሳት፡ ማዕከላ፡ ዕፀው፡ ወከመ፡ ነበልባለ፡ እሳት፡ ውስተ፡ ሣእር፡ ወትበልዕ፡ ኵሎ፡ አሕዛብ፡ ዘአውዶሙ፡ ወዘየማኖሙ፡ ወዘፀጋምሙ፡ ወትነብር፡ እንከ፡ ኢየሩሳሌም፡ ባሕቲታ፡ ወያድኅን፡ እግዚአብሔር፡ አኅጉረ፡ ይሁዳ፡ ከመ፡ ትካት፡ ከመ፡ ኢያዕብዩ፡ ትዝኅርቶሙ፡ ላዕለ፡ ቤተ፡ ዳዊት፡

(fol. 89r)

(col. 1)

ወትንሣኤሆሙ፡ ላዕለ፡ እለ፡ ይነብሩ፡ ኢየሩሳሌም፡ ወላዕለ፡ ይሁዳ፡ ወይእተ፡ አሚረ፡ ይቀውም፡ ሎሙ፡ እግዚአብሔር፡ ለእለ፡ ይነብሩ፡ ኢየሩሳሌም፡ ወውእተ፡ አሚረ፡ ዘድኩም፡ እምኔሆሙ፡ ይከውን፡ ከመ፡ ቤተ፡ ዳዊት፡ ወቤተ፡ ዳዊት፡ ይከውን፡ ከመ፡ መልአክ፡ እግዚአብሔር፡ ቅድሜሁ። {..}፡ ወውእተ፡ አሚረ፡ እትኃሠሦሙ፡ ለኵሎሙ፡ አሕዛብ፡ እለ፡ ይመጽኡ፡ ኢየሩሳሌም፡ ከመ፡ **ክፍል፡** አእ‹ት›ቶሙ፡ ወእክዑ፡ ላዕለ፡ ላዕለ፡ ቤተ፡ ዳዊት፡ ወላዕለ፡ እለ፡ ይነብሩ፡ ኢየሩሳሌም፡ መንፈሰ፡ ትፍስሕት፡ ወሐሤት፡ ወይእተ፡ አሚረ፡ ሐሰዎሙ፡ ይርአይዎ፡ ለዘግፅዎ፡ ወይትመየጡ፡ ውስተ፡ ላህ፡ ወይላህውዎ፡ ከመ፡ ዘያፈቅ{.}ርዎ፡ ወየሐምሙ፡ ሕማመ፡ ከመ፡ ዘለበኵር፡ ወይእተ፡ አሚረ፡ የዓቢ፡ ለሐ፡ ‹ለኢየ›ሩሳሌም፡ መጠነ፡ ውኂዝ፡ ዘይውኅዝ፡ በገዳም፡ ወይሳህው፡ [ለሐወይበክዩ]፡ ሕዝብ፡ በበሕዘቢሆሙ። ወሕዝብኒ፡ ባሕቲቶሙ። ወአንስቲያሆሙ፡ በባሕቲቶን። ሕዝበ፡ ቤተ፡ ይሁዳ። በባሕቲቶሙ፡ ወአንስቲያሆሙኒ፡ በባሕቲቶን። ሕዝበ፡ ቤተ፡ ዳ

(col. 2)

ዊት፡ ወባሕቲቶሙ። ወአንስቲያሆሙኒ፡ በባሕቲቶን፡ ሕዝበ፡ ቤተ፡ ናታን፡ ባሕቲቶሙ። ወአንስቲያሆሙኒ፡ በባሕቲቶን። ሕዝበ፡ ቤተ፡ ሌዊ፡ በባሕቲቶሙ። ወአንስቲያሆሙኒ፡ ለባሕቲቶን። {……………}፡ ሕዝበ፡ ቤተ፡ ስምዖን፡ ለባሕቲቶሙ፡ ወአንስቲያሆሙኒ። ለባሕቲቶን፡ ኵሉ፡ ሕዝብ፡ ዘተርፉ፡ ለባሕቲ‹ቶ›ሙ፡ ወአንስቲያሆሙኒ። ለባሕቲቶን። **ምዕራ፡ ፲፫**ውእተ፡ አሚረ፡ ይትርኃው፡ ኵሉ፡ በኃውርተ፡ ቤተ፡ ዳዊት፡ ወከመዝ፡ [.]ይእተ፡ አሚረ፡ ይጠፍእ፡ አስማቲሆሙ፡ ለጣዖታት፡ እምኵሉ፡ ምድር፡ ወአልቦ፡ ዘይዜከሮሙ፡ እንከ፡ ወየአትትዎሙ፡ እምድር፡ ለሐላውያን፡ ነቢያት፡ ወለመንፈሰ፡ ሐሰት፡ ለእመቦ፡ ብእሲ፡ ተነበየ፡ ይብልዎ፡ አቡሁ፡ ወእሙ፡ እለ፡ ወለድዋ፡ ሶበ፡ ተነበይ፡ [ኢ]ወለድናከ፡ እስመ፡ ሐሰተ፡ ተናገርከ፡ በስመ፡ እግዚአብሔር፡ አምላክከ፡ ወይረ[ግ]ዎ፡ አቡሁ፡ ወእሙ፡ እለ፡ ወሰድዎ፡ ሶበ፡ ተነበየ፡ ውእተ፡ አሚረ፡ ይትኃፈሩ፡ ነቢያት፡ ኵሎሙ፡ በዘርእዩ፡ ሶበ፡ ተነበዩ፡ ወይለብሱ፡ ሠቀ፡ ጸጉር፡ እስመ፡ ሐሰው፡ ወያርኢ፡ እዴሁ፡ ዘቊስለ

(fol. 89v)

(col. 1)

ወይብል፡ አንሰ፡ ኢኮንኩ፡ ነቢየ፡ [አላ]፡ መስተገብረ፡ ም[ድ]ር፡ አነ፡ ወለሰብእ፡ ተቀነይኵ፡ እምንእስየ፡ ወይብልዎ፡ ምንትኑ፡ ዝንቱ፡ መቅሰፍት፡ ዘማዕከለ፡ እደዊከ፡ ወይብል፡ ቈሰልኩ፡ በቤተ፡ አርክየ። **ክፍ፡** ተንሥዒ፡ ኵናት፡ ላዕለ፡ ኖሎት፡ ወላዕለ፡ ብእሲ፡ ምስለ፡ ሀገሩ፡ ይቤ፡ እግዚአብሔር፡ ዘኵሎ፡ ይመልክ፡ እቀትሎ፡ ለኖላዊ፡ ወይዘረው፡ ዓባግአ፡ መርዔቱ፡ ወአመጽኦ፡ እዴየ፡ ላዕለ፡ ኖሎት፡ ወአስተጋብኦሙ፡ እምኵሉ፡ ምድር፡ ይቤ፡ እግዚአብሔር፡ ዘኵሉ፡ ይመልክ፡ የኃል[.]፡ ፪፡ እድ፡ ወይተርፍ፡ ውስቴታ፡ ሣልስት፡ እድ፡ ወእወስዶሙ፡ ውስተ፡ እሳት፡ ለእልክቱ፡ ሣልስተ፡ እድ፡ ወአረስኖሙ፡ ከመ፡ ያረስንዋ፡ ለብሩር፡ ወእፈትኖሙ፡ ከመ፡ ይፈትንዎ፡ ለወርቅ፡ ወውእቱሰ፡ ይጼውዕ፡ ስምየ፡ ይቤ፡ እግዚአብሔር፡ ወአነሂ፡ እሰጠዎ፡ ወእብሉ፡ ሕዝብየ፡ ውእቱ፡ ዝንቱ፡ ወውእቱ፡ ይቤለኒ፡ እግዚአብሔር፡ አምላኪየ፡ ወመድኃንየ፡ አንተ። **ምዕራ፡ ፲፬፡** ናሁ፡ ይመጽእ፡ መዋዕል፡ ይቤ፡ እግዚአብሔር፡ ወይትካፈሉ፡ በርበርኩ፡ በውስቴትኪ፡ ወአስተጋብኦሙ፡ ለኵሎሙ፡ አሕዛብ፡ ይትቃተልዋ፡ ለኢየ

(col. 2)

ሩሳሌም፡ ወትትቀተል፡ ሀገር፡ ወይትበርበራ፡ አብያት፡ ወይረኵሰ፡ [አንስት፡ ወይጼወ‹ዉ›፡ መሳሕፋተ]፡ ሀገር፡ ወእለ፡ ተርፉ፡ ሕዝብየ፡ ኢይ**ክፍ፡** ጠፍኡ፡ እምሐገሮሙ፡ ወይወጽዕ፡ እግዚአብሔር፡ ወይትቃተሎሙ፡ ለእሙንቱ፡ አሕዛብ፡ ከመ፡ አመ፡ ዕለተ፡ ቀትል፡ ወውእተ፡ አሚረ። ይቀውም፡ ዕገሪሁ፡ ውእተ፡ ደብረ፡ ዘይት፡ ዘቅድመ፡ ኢየሩሳሌም፡ ጽባሒሃ፡ ወይነቅዕ፡ ደብረ፡ ዘይት፡ መንፈቁሂ፡ መንገለ፡ ጽባሕ፡ ወባሕር፡ ወይትቈለቈል፡ መንፈቁ፡ ለውእቱ፡ ደብር፡ መንገለ፡ ደቡብ፡ ወይከውን፡ ዓቢይ፡ ጸድፍ፡ ጥቀ፡ ወመንፈቁሂ፡ ለሰሜን፡ ወይትኃጸር፡ ቈላተ፡ አድባር‹ሂ›፡ ወይበጽሕ፡ እስከ፡ ኢያስን፡ ከመ፡ አመ፡ ተፈጸመ፡ መዋዕለ፡ ድልቅልቅ፡ በመዋዕለ፡ ዖዝያን፡ ንጉሠ፡ ይሁዳ። ወይመጽእ፡ እግዚአብሔር፡ አምላኪየ፡ ወኵሎሙ፡ ቅዱሳኒሁ፡ ምስሌሁ፡ **ክፍ፡** ውእተ፡ አሚረ፡ አልባ፡ ብርሃን፡ ወትከውን፡ አሐቲ፡ ዕለት፡ ‹[..]›፡ ‹ወይእቲ፡ ዕለት፡ አ[.]›፡ በኀበ፡ እግዚአብሔር፡ ‹ኢኮነት፡ መዓልተ፡ ወኢ›ኮነት፡ ሌሊተ፡ ወፍ‹ና›፡ ሰርክ፡ ይበርህ፡ ብርሃነ፡ ፀሐይ። ወይእተ፡ አሚረ፡ ይወስ[ዶ]፡ ‹[ሚ›ዓ{..}ወት፡ ‹እ›ም፡ ‹ኢ›የሩሳሌም፡

(fol. 90r)

(col. 1)

መንፈቁ፡ ለመንገለ፡ ባሕር፡ ቀዳሚ‹ት፡ ወመንፈቁ፡ ለመንገለ፡ ባሕር፡ ደኃሪተ›፡ ወከማሁ፡ ይከውን፡ በክረምት፡ ወበሐጋይ፡ ወይነግሥ፡ እግዚአብሔር፡ ለኵሉ፡ ምድር፡ ወይእተ፡ አሚረ፡ ይከውን፡ ፩፡ እግዚአብሔር፡ ወ፩፡ ስሙ፡ ወይበጽሕ፡ ኵሎ፡ ምድረ፡ ወየዓውድ፡ ገዳመ፡ እም[ጊ..ሔ]፡ እስከ፡ ራማን፡ ወደቡባሂ፡ ለኢየሩሳሌም፡ ወራማሰ፡ ትነብር፡ ለዓለም፡ ውስተ፡ ብሔራ፡ እምአንቀጸ፡ ብንያም፡ እስከ፡ አንቀጸ፡ ደወለ፡ ጽናፌ፡ አንቀጸ፡ መዓዝን፡ ወእስከ፡ ማኅፈደ፡ አናምሔለ፡ ወእስከ፡ ምክያድ፡ ዘቤተ፡ ንጉሥ፡ ይነብርዋ፡ ወኢትከውን፡ እንከ፡ ውግዝተ፡ ወትነብር፡ እንከ፡ ተአሚና፡ ኢየሩሳሌም። **ክፍል፡** ወዛቲ፡ ይእቲ፡ ድቀቶሙ፡ እንተ፡ ይመትሮሙ፡ እግዚአብሔር፡ ለኵሎሙ፡ አሕዛብ፡ እለ፡ ተቃተልዋ፡ ለኢየሩሳሌም፡ ወይትመሰው፡ ሥጋሆሙ፡ እንዘ፡ ይቀውሙ፡ በእገሪሆሙ፡ ወይውኅዝ፡ አእይንቲሆሙ፡ እምውስተ፡ ግበቢሆሙ፡ ወይትመሰው፡ ልሳኖሙ፡ በውስተ፡ አፉሆሙ፡ ወይከውን፡ ይእተ፡ አሚረ፡ ዓቢይ፡ ድንጋፄ፡ ላዕሌሆሙ፡ እምኀበ፡ እግዚአብሔር፡ ወይእኅዝ፡ ፩፡ እደ፡ ካልኡ፡ ወትወግእ፡ እዴሁ፡ በእደ፡ ካልኡ።

(col. 2)

ወይትቃተሉ፡ በይሁዳ፡ ወኢ[የ]ሩወይትጋብኡ፡ ኃይለ፡ ኵሉ፡ አሕዛብ፡ ዘዓውጻ፡ ወርቀ፡ ወብሩረ፡ ወአልባሰ፡ ብዙኃ፡ ፈድፋደ፡ ወዛቲ፡ ይእተ፡ ድቀት፡ አፍራሲሆሙ፡ ወአብቀሊሆሙ፡ ወአግማሊሆሙ፡ ወአዕዱጊሆሙ፡ ወኵሉ፡ እንስሳሆሙ፡ ዘሀሎ፡ ውስተ፡ ትዕይንቶሙ፡ ወከመዝ፡ ውእቱ፡ ድቀቶሙ፡ ወኵሎሙ፡ እለ፡ ተርፉ፡ **ክፍ፡** እምኵሉ፡ አሕዛብ፡ እለ፡ መጽኩ፡ ላዕለ፡ ኢየሩሳሌም፡ የዓርጉ፡ በለዓመት፡ ይሰግዱ፡ ለንጉሥ፡ እግዚአብሔር፡ ዘኵሎ፡ ይመልክ፡ አምላኰሙ፡ ወከመ፡ ይግበሩ፡ በዓለ፡ መዐለት፡ ወኵሉ፡ ዘኢየአርግ፡ እምኵሉ፡ አሕዛብ፡ ምድር፡ ውስተ፡ ኢየሩሳሌም፡ ከመ፡ ይሰግዱ፡ ለእግዚአብሔር፡ ዘኵሎ፡ ይመልክ፡ እሉሂ፡ ይትዌሰኩ፡ ላዕለ፡ እልክቱ፡ ወእመሂ፡ ሕዝበ፡ ግብጽ፡ ኢዓርጉ፡ ወኢመጽእ፡ ህየ፡ ይከውን፡ ላዕሌሆሙኒ፡ ድቀት፡ ዘይቀሥፎሙ፡ እግዚአብሔር፡ ለኵሎሙ፡ አሕዛብ፡ እለ፡ ኢአርጉ፡ ይግበሩ፡ በዓለ፡ መጸለት፡ ወዛቲ፡ ኃጢአቶሙ፡ ለኵሎሙ፡ አሕዛብ፡ ወግብጽ፡ እለ፡ ኢአርጉ፡ ይግበሩ፡ በዓለ፡ መጸለት። **ክፍል፡** ወውእተ፡ አሚረ፡ ይከውን፡ ልጓመ፡ ፈረሰ፡ ቅዱሰ፡ ለእግ

(fol. 90v)

(col. 1)

ዚአብሔር፡ ዘኵሎ፡ ይመልክ፡ ስሙ፡ ወይከውና፡ ጸሐራት፡ ከመ፡ ኰራት፡ ዘቤተ፡ እግዚአብሔር፡ ቅድመ፡ ገጹ፡ ለምሥዋዕ፡ ወይሔልዋ፡ ኵሉ፡ ዳሐራት፡ ውስተ፡ ምሥዋዕ፡ ዘኢየሩሳሌም፡ መቅደሱ፡ ለእግዚአብሔር፡ ዘኵሎ፡ ይመልክ፡ ወይመጽኡ፡ ኵሎሙ፡ ይሰግዱ፡ ወይሠውዑ፡ ወይነሥኡ፡ እምውስቴቶሙ፡ ወያበስሉ፡ ቦቶን። ወኢይትረከብ፡ እንከ፡ ይእተ፡ አሚረ፡ ከነናዊ፡ ውስተ፡ ቤተ፡ እግዚአብሔር፡ ዘኵሎ፡ ይመልክ፡ ተፈጸመ፡ ዘካርያስ፡ ነቢይ።